En data 14 de juliol de 2017 es va publicar l'Ordre TSF/151/2017, d'11 de juliol, per la qual s'aproven les bases reguladores per a la concessió de subvencions públiques destinades al Programa TLN Mobilicat (DOGC núm. 7412, de 14 de juliol de 2017).
El Programa TLN Mobilicat va adreçat a les persones majors d'edat i menors de 30 anys inscrites al Registre Nacional de Garantia Juvenil.
Es constata que algunes persones no podien accedir al Programa TLN Mobilicat per tant es considera convenient modificar la base 3, reduint els requisits de formació i experiència, per tal d'ampliar la base de persones destinatàries i poder seleccionar a joves amb menys formació i que són més vulnerables.
Pel que fa als requisits de les persones joves beneficiàries de les subvencions, durant la convocatòria anterior, el redactat del termini en què les persones joves han de complir els requisits donava lloc a diverses interpretacions, per la qual cosa s'ha redactat de nou el paràgraf per tal de que sigui més entenedor i es considera que les persones joves han de complir els requisits el dia anterior a la data d'inici de les accions formatives.
Es considera molt necessària la publicació d'una nova convocatòria després del resultat de la primera i única avaluació externa realitzada fins el moment, de la qual es desprèn que el 62,75% de les persones que van participar en la convocatòria de 2015, van ser contractats als 6 mesos després d'haver finalitzat el Programa TLN Mobilicat.
D'altra banda, l'Ordre TSF/151/2017 d'11 de juliol, incorporava el sistema de justificació mitjançant la modalitat de mòduls econòmics.
La justificació per mòduls comporta la justificació per resultats, de manera que no és necessari identificar de forma expressa les despeses que genera la seva execució.
Aquestes despeses ja han estat contemplades en l'anàlisi realitzat per determinar la quantia del mòdul, o en la referència objectiva utilitzada al respecte.
Durant l'execució del Programa hi han hagut canvis respecte les referències utilitzades per determinar els mòduls econòmics, i un d'aquests canvis ha comportat que la referència que fins ara fonamentava el mòdul aplicat a l'actuació de "Formació lingüística de les persones participants" hagi deixat de tenir validesa, per la qual cosa convé modificar l'apartat 6.4.1.2 de la base 6 de l'annex 1 de l'Ordre TSF/151/2017, d'11 de juliol per tal d'adequar la redacció de les despeses subvencionables i el sistema de justificació a la nova realitat.
Això comportarà també modificar els apartats a i b) de la base 19.1 de l'annex 1 d'aquesta Ordre, de justificació per tal d'adaptar la justificació de l'actuació de formació lingüística de les persones participants a la modalitat de justificació mitjançant compte justificatiu amb aportació de justificants de despesa.
Per altra banda, i en l'àmbit de la justificació mitjançant mòduls, també s'ha de considerar que la quantia d'aquests mòduls està sotmesa a actualitzacions, que poden ser de caràcter anual, per la qual cosa no es convenient que aquesta quantia vingui determinada en les bases reguladores.
En aquest sentit, és convenient modificar l'apartat c) de la base 7.1 de l'annex 1 d'aquesta Ordre per tal que els imports màxims i els valors dels mòduls a aplicar pel càlcul de la quantia de la subvenció s'estableixin en la resolució de convocatòria, un cop aplicades les actualitzacions que corresponguin.
Per tal de simplificar la documentació a aportar amb la sol·licitud, s'ha incorporat una declaració que permet eliminar el document annex de dades específiques, amb la qual cosa, s'elimina aquesta declaració de la relació de documents a aportar que indica la base 9.9.a) de l'annex 1 de l'Ordre.
Com a resultat d'aquesta darrera modificació, s'elimina també l'annex 2 de l'Ordre de bases que determinava fins ara la quantia dels mòduls econòmics, així com totes les referències al mateix que es facin dins l'Ordre de bases.
Després de tres anys d'execució del Programa TLN Mobilicat, i tenint en compte l'experiència obtinguda en les convocatòries de 2015, 2017 i 2018, considerem convenient modificar la base 11 de l'annex 1 de de l'Ordre TSF/151/2017, d'11 de juliol, on es descriuen els criteris i la seva puntuació, per la qual cosa es redefineixen els criteris i les puntuacions per tal de donar una valoració més acurada dels projectes.
D'altra banda, atès que es publica la Llei orgànica 3/2018, de 5 de desembre, de protecció de dades personals i garantia dels drets digitals, es considera oportú actualitzar la base 29 de l'esmentada Ordre.
Pel que fa a la Norma 2 de l'annex 3, es redueixen el màxim de setmanes d'estada de les persones joves de 20 a 16 setmanes, ja que considerem que una durada de 16 setmanes és temps suficientment profitós per obtenir els coneixements pràctics, i aquesta reducció ens permet augmentar l'abast de més persones destinatàries.
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la direcció del Servei Públic d'Ocupació de Catalunya i en ús de les facultats que em són conferides d'acord amb l'article 27.e.bis) de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya; i l'article 12 de la Llei 13/1989, de 14 de desembre, d'organització, procediment i règim jurídic de l'administració de la Generalitat de Catalunya;
Es modifica la base 3 de l'annex 1 de l'Ordre TSF/151/2017, d'11 de juliol, que quedarà redactada de la manera següent:
Persones destinatàries i requisits mínims per accedir al Programa TLN Mobilicat
Per poder participar a les accions previstes en aquesta Ordre de bases, les persones destinatàries han de complir els requisits següents:
3.1 Les accions executades en el marc del Programa Operatiu d'Ocupació Juvenil 2014-2020, s'adrecen obligatòriament a persones majors d'edat i menors de 30 anys, que estiguin inscrites al Registre del Sistema Nacional de Garantia Juvenil (SNGJ) amb la condició de persona beneficiària el dia anterior a l'inici de les accions formatives.
Les persones beneficiàries han de complir, a més, els següents requisits:
a) Constar inscrites com a demandants d'ocupació no ocupades (DONO) al Servei Públic d'Ocupació de Catalunya el dia anterior a l'inici de les accions formatives, i
b) Estar en possessió, com a mínim, de la titulació de la formació secundària obligatòria i disposar d'una especialitat de formació per a l'ocupació acreditada.
La resolució de convocatòria podrà establir altres requisits específics.
Es modifica l'apartat 6.4.1.2 de la base 6 de l'annex 1 de l'Ordre TSF/151/2017, d'11 de juliol, que queda redactat de la manera següent:
"6.4.1.2 Formació lingüística de les persones participants.
Les despeses subvencionables relacionades amb aquest apartat són les vinculades a les actuacions que es descriuen a continuació:
- Despeses directes del personal formador propi on s'inclouen el salari brut, prorrateig de les pagues extraordinàries i les despeses de cotització empresarial a la Seguretat Social corresponents.
- Despeses directes del personal formador extern retribucions corresponents a la seva contractació com a formador.
- Despeses d'amortització d'equips didàctics i plataformes tecnològiques, així com les despeses d'amortització de les aules, tallers i altres superfícies utilitzades en el desenvolupament de la formació.
Les despeses d'amortització hauran de complir els criteris definits en l'article 69.2 del Reglament (UE) num.1303/2013 del Parlament Europeo i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell;
- Despeses de mitjans didàctics i/o adquisició de materials didàctics, així com les despeses de béns consumibles utilitzats en la realització de les activitats formatives, incloent el material de protecció i seguretat sempre que s'acrediti el seu ús exclusiu per al projecte subvencionat.
- Despeses de lloguer o arrendament de les aules, tallers i altres superfícies utilitzades en el desenvolupament de la formació, així com els equips didàctic i plataformes tecnològiques.
- Es consideren despeses indirectes, les altres despeses de personal de gestió i administració no contemplades en aquesta Ordre, subministraments i altres que no es poden vincular directament a una actuació de la persona beneficiària del projecte subvencionat, però que són necessàries per a la realització de l'actuació.
Aquestes despeses s'imputaran mitjançant un tipus fix del 15% calculat sobre les despeses directes del personal formador."
3.1 Es suprimeix el darrer paràgraf de l'apartat 1 de la base 7 de l'annex 1 de l'Ordre TSF/151/2017, d'11 de juliol, relatiu als imports màxims i els valors dels mòduls a aplicar pel càlcul de la quantia de la subvenció.
3.2 Es modifica l'apartat b) del punt 7.1 de l'annex 1 de l'Ordre TSF/151/2017, d'11 de juliol que queda redactat de la manera següent:
"b) Formació lingüística: pel nombre de persones participants que efectivament hagin realitzat la formació lingüística en les condicions previstes, pel nombre d'hores mínimes que ha de tenir aquesta actuació d'acord amb el que s'estableix a l'annex 6 d'aquesta Ordre i import màxim corresponent."
3.3 S'afegeix l'apartat 6 a la base 7 de l'annex 1 de l'Ordre TSF/151/2017, d'11 de juliol, que queda redactat de la manera següent:
"7.6 Els imports màxims i els valors dels mòduls a aplicar pel càlcul de la quantia de la subvenció es fixaran anualment i es determinaran a la resolució de convocatòria."
Es suprimeix, la lletra a) de l'apartat 9.9 de la base 9 de l'annex 1 de l'Ordre TSF/151/2017, d'11 de juliol, relatiu a l'annex de dades específiques per a la sol·licitud de subvenció del Projecte TLN Mobilicat.
Es modifica la base 11 de l'annex 1 de l'Ordre TSF/151/2017, d'11 de juliol, que queda redactat de la manera següent:
11.1 Els criteris de valoració de les sol·licituds són els següents:
11.1.1 La puntuació màxima per projecte és de 100 punts.
Per poder optar als ajuts proposats els projectes han d'obtenir un mínim de 55 punts.
11.1.2 Els criteris de valoració i la seva puntuació són els següents:
a) Justificació de la necessitat del projecte (màxim 30 punts).
- Diagnosi socioeconòmica de l'àmbit territorial d'actuació de l'entitat subvencionada.
Característiques del territori on actua l'entitat, dades sobre la taxa d'atur jove, col·lectiu en risc d'exclusió social (màxim 6 punts).
- Adequació del projecte en relació a les necessitats del mercat laboral (màxim 6 punts).
- Prospecció laboral: diversificació de sectors productius, perfils professionals i mapa d'ocupacions del territori (màxim 6 punts).
- Objectius, planificació i descripció detallada del desenvolupament del projecte (màxim 6 punts).
- Qualitat tècnica del projecte (màxim 6 punts).
b) Recerca i selecció dels socis d'acollida (màxim 5 punts).
Justificació dels socis d'acollida i dels països d'acollida (màxim 5 punts).
c) Recerca i selecció de les persones participants (màxim 13 punts).
- Anàlisi del col·lectiu específic al qual va adreçat el projecte.
Identificació de perfils i necessitats específiques (màxim 5 punts).
- Metodologia per a la selecció de les persones participants (màxim 5 punts).
- Projectes en els quals, com a mínim, un dels fluxos tingui com a destinatàries les persones amb una discapacitat igual o superior a un 33% (màxim 3 punts).
d) Descripció i metodologia de les accions obligatòries durant la fase de preparació i capacitació a Catalunya (màxim 10 punts):
- Formació lingüística (màxim 6 punts).
- Suport pedagògic i accions interculturals (màxim 4 punts).
e) Descripció i metodologia de les accions obligatòries durant la fase de pràctiques professionals no remunerades a països de la Unió Europea (màxim 10 punts):
- Pràctiques professionals previstes (màxim 7 punts).
- Accions pedagògiques formatives i interculturals previstes (màxim 3 punts).
f) Accions presencials de formació lingüística opcional durant la fase de preparació i capacitació, i/o durant la fase de pràctiques professionals a països de la Unió Europea, si s'escau (màxim 10 punts):
- Increment d'hores complementàries opcionals de preparació lingüística durant la fase de preparació i capacitació, i/o durant la fase de pràctiques professionals, a raó de 5 punts per cada 10 hores complementàries opcionals de formació lingüística.
g) Accions interculturals opcionals durant la fase de preparació i capacitació, i/o durant la fase de pràctiques professionals a països de la Unió Europea, si s'escau (màxim 5 punts):
- Tallers estructurats dirigits per personal originari del país de destinació (mínim 4 hores cada sessió).
- Enumeració i descripció detallada del contingut o programa de les sessions previstes.
A raó d'1 punt per taller amb contingut diferent fins a un màxim de 5 punts.
h) Descripció detallada de les accions de tutoria i seguiment del projecte durant la fase de pràctiques professionals (màxim 5 punts).
i) Descripció detallada de les mesures previstes per facilitar la inserció laboral dels participants un cop finalitzada l'estada, durant un mínim de 2 mesos (màxim 10 punts).
j) Compromís de col·laboració amb entitats europees per acollir les seves mobilitats, en el marc del programa europeu TLN Mobility (màxim 2 punts).
11.2 L'import de l'ajut s'atorga en funció de la puntuació obtinguda.
S'atorga el 100% de l'ajut a les entitats que hagin obtingut una puntuació entre 85 i 100 punts.
L'import de l'ajut i, consegüentment, el nombre d'alumnes i/o setmanes, es reduirà linealment a les entitats subvencionades que hagin obtingut una puntuació entre 55 i 84 punts, d'acord amb el pressupost disponible.
En cas d'empat en la puntuació entre projectes i de no disposar de suficient import atorgable per a aquests, l'import a atorgar es reduirà proporcionalment de l'import sol·licitat.
11.3 Es deixarà constància a l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de subvenció."
Es modifiquen les lletres a) i b) de la base 19.1 de l'annex 1 de l'Ordre TSF/151/2017, d'11 de juliol, que queden redactats de la manera següent:
"a) La modalitat de justificació mitjançant compte justificatiu amb aportació de justificants de despesa, per a les actuacions vinculades a l'elaboració del pla d'execució de l'acord de col·laboració, les actuacions de direcció i coordinació transversal del projecte i les actuacions de formació lingüística de les persones participants.
b) La modalitat de justificació mitjançant mòduls per a les actuacions de suport pedagògic i les desenvolupades en la fase de pràctiques professionals no remunerades a països de la Unió Europea."
Es modifica la base 29 de l'annex 1 de l'Ordre TSF/151/2017, d'11 de juliol, que queda redactat de la manera següent:
"Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" de l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, modificada per l'Ordre EMO/229/2014, de 17 de juliol, de creació i modificació de fitxers que contenen dades de caràcter personal en l'àmbit del Departament d'Empresa i Ocupació i del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
L'òrgan administratiu responsable d'aquest fitxer és la Direcció del Servei Públic d'Ocupació de Catalunya; carrer Llull, 297-307, 08019, Barcelona.
Adreça electrònica: http://serveiocupacio.gencat.cat/ca/soc/proteccio-de-dades/index.html, davant la qual podeu exercir els drets d'accés, rectificació, supressió i portabilitat, i la limitació o l'oposició al tractament.
En especial, adoptarà les mesures adients per evitar l'alteració, pèrdua, tractament o accés no autoritzat a les dades esmentades."
Aquesta informació també es troba a disposició en Internet al web del Servei Públic d'Ocupació de Catalunya https://serveiocupacio.gencat.cat/ca/inici/index.html ".
Es suprimeix l'annex 2 de l'Ordre TSF/151/2017, d'11 de juliol, i totes les referències que hi hagi al respecte.
Es modifica el punt 2.1 de la norma 2 de l'annex 3 de l'Ordre TSF/151/2017, d'11 de juliol, que queda redactat de la manera següent:
2.1 Indicacions per definir el projecte TLN Mobilicat
- Cada entitat beneficiària només pot presentar un projecte que pot contenir més d'un flux de persones participants.
- La formació lingüística de les persones participants durant la fase de preparació i capacitació ha de tenir una durada mínima obligatòria de 80 hores i màxima de 120 hores en funció de les necessitats formatives i de la dificultat de l'aprenentatge de la llengua del país de destinació.
- La durada de les estades pot oscil·lar entre 8 i 16 setmanes.
- El nombre de persones participants en un projecte pot oscil·lar entre 5 i 25 i el nombre de persones participants en cada flux pot oscil·lar entre 5 i 10.
Les sol·licituds presentades abans de l'entrada en vigor d'aquesta Ordre es regiran d'acord amb la normativa vigent a la data de la seva presentació.